
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 325 


19 Μαρτίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών ΤΕΛΙΑΝΙΔΟΥ 

ΓΚΟΥΛΙ συζ. ΘΕΟΔΩΡΟΥ κ.λ.π. 1 

Έγκριση του Οργανισμού Εσωτερικής υπηρεσίας του 
Δημοτικού Παιδικού Σταθμού Νεμέας Ν. Κορινθίας. 2 
Τροποποίηση της 151/21.9.2000 (ΦΕΚ 1492/Β) απόφα¬ 
σης του Ο.Κ.Χ.Ε. σχετικά με τον τόπο υποβολής Εν¬ 
στάσεων - τοπική αρμοδιότητα και τρόπο λειτουρ¬ 
γίας Πρωτοβάθμιας Επιτροπής Ενστάσεων - αμοιβή 
μελών και γραμματέων Επιτροπής και επέκταση της 
εφαρμογής της στις Δευτεροβάθμιες Επιτροπές 3 


ΑΠΟΦΑΣΕΙΣ 

(ΐ) 

Πολιτογράφηση Αλλογενών Αλλοδαπών ΤΕΛΙΑΝΙΔΟΥ 
ΓΚΟΥΛΙ συζ. ΘΕΟΔΩΡΟΥ κ.λ.π. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Μετην Φ. 869/35652/01 /21.2.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, έγινε δεκτή 
η από 29.10.1993 αίτηση πολιτογράφησης της αλλογε¬ 
νούς αλλοδαπής ΤΕΛΙΑΝΙΔΟΥ ΓΚΟΥΛΙ συζ. ΘΕΟΔΩΡΟΥ, 
για την απόκτηση της Ελληνικής Ιθαγένειας. 

2. Με την Φ. 14455/4475/21.2.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, α) έγινε δε¬ 
κτή η από 28.8.1991 αίτηση πολιτογράφησης του αλλογε¬ 
νούς αλλοδαπού ΣΤΑΡΟΥΧΙΝ ΒΙΚΤΩΡ του ΠΕΤΡΟΥ για 
την απόκτηση της Ελληνικής Ιθαγένειας και β) εγκρίθηκε 
η αλλαγή του επωνύμου του από ΣΤΑΡΟΥΧΙΝ σε ΣΤΑ- 
ΡΟΥΧΙΔΗΣ. 

3. Με την Φ.14635/35551/01/22.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 16.2.1996 αίτηση πολιτογράφησης του αλ¬ 
λογενούς αλλοδαπού ΟΥΤΟΥΤΖΙΑΝ ΝΑΣΙΤ ΖΑΡΒΕΝ του 
ΓΙΕΡΒΑΝΤ ΑΓΚΟΠ, για την απόκτηση της Ελληνικής Ιθα¬ 
γένειας. 

4. Με την Φ. 20895/35636/01/22.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 


δεκτή η από 29.4.1993 αίτηση πολιτογράφησης της αλλο¬ 
γενούς αλλοδαπής ΚΟΥΤΣΟΥΚΑΝΙΔΟΥ ΝΑΤΑΛΙΑΣ συζ. 
ΑΠΟΣΤΟΛΟΥ, για την απόκτηση της Ελληνικής Ιθαγέ¬ 
νειας. 

5. Με την Φ. 26667/1826/20.2.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, έγινε δεκτή 
η από 22.10.1992 αίτηση πολιτογράφησης της αλλογε¬ 
νούς αλλοδαπής ΜΠΑΡΡΙΟΣ ΖΑΜΟΥΝΤΙΟ ΜΑΡΙΑ ΑΝΑ 
του ΜΑΜΕΡΤΟ, για την απόκτηση της Ελληνικής Ιθαγέ¬ 
νειας. 

6. Με την Φ. 32554/27773/01/21.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε δε¬ 
κτή η από 2.6.1993 αίτηση πολιτογράφησης της αλλογε¬ 
νούς αλλοδαπής ΦΙΛΙΠΟΒΑ ΜΑΡΓΑΡΙΤΑΣτου ΤΡΥΦΟΝ, για 
την απόκτηση της Ελληνικής Ιθαγένειας. 

7. Με την Φ.36229/102/20.2.2002 απόφαση του Υφυ¬ 
πουργού Εσωτερικών Δημ. Διοικ. & Αποκ/σης, έγινε δεκτή 
η από 10.1.1994 αίτηση πολιτογράφησης της αλλογενούς 
αλλοδαπής ΜΟΖΟΥΡΑΪΤΕ ΓΙΟΛΑΝΤΑτου ΓΙΟΚΟΥΜΠΑΣ, 
για την απόκτηση της Ελληνικής Ιθαγένειας. 

8. Με την Φ. 36477/34951/01/22.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 26.11.1993 αίτηση πολιτογράφησης του αλ¬ 
λογενούς αλλοδαπού ΣΑΓΚΟΥΜΙΑΝ ΣΕΙΡΑΝ του 
ΑΝΟΥΣΑΒΑΝ, για την απόκτηση της Ελληνικής ιθαγέ¬ 
νειας. 

9. Με την Φ. 36487/35132/01/22.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε δε¬ 
κτή η από 5.11.1993 αίτηση πολιτογράφησης της αλλογε¬ 
νούς αλλοδαπής ΠΑΡΚ ΚΟΥΟΝΓΚ ΑΕ του ΣΟΥΝ ΧΟ, για 
την απόκτηση της Ελληνικής Ιθαγένειας. 

10. Με την Φ.37336/28284/01/8.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 22.2.1994 αίτηση πολιτογράφησης του αλ¬ 
λογενούς αλλοδαπού ΝΤΙΜΟΦΤΕ - ΚΟΥΣΗ ΑΝΤΡΙΑΝ του 
«ΩΣΤΙΚΑ, για την απόκτηση της Ελληνικής Ιθαγένειας. 

11. Με την Φ.37701/31574/01/20.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 17.11.1993 αίτηση πολιτογράφησης της αλ¬ 
λογενούς αλλοδαπής ΤΕΛΟΓΛΟΥ ΓΕΝΟΒΕΒΑ συζ. ΠΡΟ¬ 
ΔΡΟΜΟΥ, για την απόκτηση της Ελληνικής Ιθαγένειας. 

12. Με την Φ. 39318/30676/01/20.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 

δεκτή η από 3.6.1994 αίτηση πολιτογράφησης της αλλο¬ 
γενούς αλλοδαπής ΣΟΡΙΑΝΟ ΜΙΛΑΓΡΟΣ ΑΛΤΑΓΚΡΑΣΙΑ 
της ΑΝΔΡΕΑ, για την απόκτηση της Ελληνικής Ιθαγένειας. 

13. Με την Φ. 43702/26233/01/21.2.2002 απόφαση του 
Υφυπουργού Εσωτερικών Δημ.Διοικ. & Αποκ/σης, έγινε 
δεκτή η από 8.3.1995 αίτηση πολιτογράφησης του αλλο¬ 
γενούς αλλοδαπού ΡΙΖΟΒ ΑΝΔΡΕΑ του ΔΗΜΗΤΡΙΟΥ, για 
την απόκτηση της Ελληνικής Ιθαγένειας. 

14. Με την Φ. 44723/35433/01/21.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 17.5.1995 αίτηση πολιτογράφησης της αλ¬ 
λογενούς αλλοδαπής ΣΓΑΡΑΛΙΟΥΝΤΜΙΛΑσυζ. ΣΕΡΓΙΟΥ, 
για την απόκτηση της Ελληνικής Ιθαγένειας. 

15. Με την Φ.45677/34775/01/22.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, α) έγι¬ 
νε δεκτή η από 12.7.1995 αίτηση πολιτογράφησης της αλ¬ 
λογενούς αλλοδαπής ΕΒΡΟΠΟΒΑ ΡΑΝΤΚΑ του ΛΙΟΥ- 
ΜΠΟΜΙΡ, για την απόκτηση της Ελληνικής Ιθαγένειας και 
β) εγκρίθηκε η αλλαγή του κυρίου ονόματος της από «ΡΑ¬ 
ΝΤΚΑ» σε «ΕΡΑΤΩ». 

16. Με την Φ. 49447/35510/01/21.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε δε¬ 
κτή η από 16.12.1994 αίτηση πολιτογράφησης του αλλογε¬ 
νούς αλλοδαπού ΟΟΥΕΝΣ ΓΚΑΡΕΘ ΑΛΕΝ του ΑΙΒΟΡ, για 
την απόκτηση της Ελληνικής Ιθαγένειας. 

17. Με την Φ. 51537/28682/01/20.2.2002 απόφαση του 
Υφυπουργού Εσωτερικών Δημ.Διοικ. & Αποκ/σης, έγινε 
δεκτή η από 11.6.1996 αίτηση πολιτογράφησης του αλ¬ 
λογενούς αλλοδαπού ΑΡΖΟΥΜΑΝΙΑΝ ΡΑΖΜΙΚτου ΜΑΝ- 
ΒΕΛ, για την απόκτηση της Ελληνικής Ιθαγένειας. 

18. Με την Φ.52695/2619/21.2.2002 απόφαση του Υφυ¬ 
πουργού Εσωτερικών Δημ. Διοικ. &Αποκ/σης, έγινε δεκτή 
η από 22.8.1996 αίτηση πολιτογράφησης του αλλογε¬ 
νούς αλλοδαπού ΜΙΧΑΗΛΩΒ ΒΑΛΕΡΙ του ΑΛΕΞΑΝΔΡΟΥ, 
για την απόκτηση της Ελληνικής Ιθαγένειας. 

19. Με την Φ. 52808/34718/01/22.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε δε¬ 
κτή η από 4.9.96 αίτηση πολιτογράφησης της αλλογενούς 
αλλοδαπής ΨΟΥΝΟΠΟΥΛΟΥ ΙΡΙΝΑ συζ. ΑΘΑΝΑΣΙΟΥ, για 
την απόκτηση της Ελληνικής Ιθαγένειας. 

20. Με την Φ.54911/27023/01/20.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 6.12.1996 αίτηση πολιτογράφησης της αλ¬ 
λογενούς αλλοδαπής ΑΛΜΟΝΤΕ ΜΠΑΕΣ ΕΛΙΔΑ ΜΑΡΙ- 
ΜΠΕΛ ΜΑΡΙΑ του ΦΡΑΝΣΙΣΚΟ ΑΝΤΟΝΙΟ, για την από¬ 
κτηση της Ελληνικής Ιθαγένειας. 

21. Με την Φ.56120/31118/01/21.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 17.3.1997 αίτηση πολιτογράφησης της αλλο¬ 
γενούς αλλοδαπής ΝΤΕΛΙΜΠΑΣΒΙΛΙ ΛΙΟΥΝΤΜΙΛΑ του 
ΒΛΑΔΙΜΗΡΟΥ για την απόκτηση της Ελληνικής Ιθαγένειας. 

22. Με την Φ. 59823/346/22.2.2002 απόφαση του Υφυ¬ 
πουργού Εσωτερικών Δημ. Διοικ. &Αποκ/σης, έγινε δεκτή 
η από 21.10.1997 αίτηση πολιτογράφησης της αλλογε¬ 
νούς αλλοδαπής ΚΡΙΣΝΑΝ ΠΟΥΣΠΑ- ΚΩΝΣΤΑΝΤΙΝΑ του 
ΚΑΛΚΟΥΝΤΕ ΒΕΝΤΑΝΤΑΤΣΑΡ ΚΡΙΣΝΑ ΑΪΕΝΓΚΑΡ, για 
την απόκτηση της Ελληνικής Ιθαγένειας. 

23. Με την Φ. 60400/34707/01/20.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 2.12.1997 αίτηση πολιτογράφησης της αλ¬ 


λογενούς αλλοδαπής ΜΠΟΥΓΚΑ ΕΛΕΝΑΣ - ΙΟΥΛΙΑΝΑΣ 
του ΜΙΧΑΙ, για την απόκτηση της Ελληνικής Ιθαγένειας. 

24. Με την Φ. 63912/33755/01/21.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε δε¬ 
κτή η από 9.6.1998 αίτηση πολιτογράφησης της αλλογε¬ 
νούς αλλοδαπής ΔΟΥΡΑΚΟΥ ΡΑΛΙΤΣΑ συζ. ΕΥΑΓΓΕΛΟΥ, 
για την απόκτηση της Ελληνικής Ιθαγένειας. 

25. Με την Φ. 64612/33862/01/21.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 5.1.1998 αίτηση πολιτογράφησης της αλλο¬ 
γενούς αλλοδαπής ΑΜΑΡΟ ΝΤΑ ΣΙΛΒΑ ΕΝΤΝΑ του ΖΕ- 
ΝΤΕΑΟ, για την απόκτηση της Ελληνικής Ιθαγένειας. 

26. Με την Φ. 67572/32341/01/20.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε δε¬ 
κτή η από 10.11.1998 αίτηση πολιτογράφησης της αλλογε¬ 
νούς αλλοδαπής ΠΑΤΣΑΛΑΙΒΑ ΓΙΑΝΑ του ΠΑΒΕΛ, για την 
απόκτηση της Ελληνικής Ιθαγένειας. 

27. Με την Φ. 70457/34738/01/21.2.2002 απόφαση του 
Υφυπουργού Εσωτερικών Δημ. Διοικ & Αποκ/σης, έγινε 
δεκτή η από 15.3.1999 αίτηση πολιτογράφησης της αλλο¬ 
γενούς αλλοδαπής ΑΒΝΤΕΕΒΑ ΙΡΙΝΑ του ΑΛΕΞΑΝΔΡ, για 
την απόκτηση της Ελληνικής Ιθαγένειας. 

28. Με την Φ.75995/27813/01/20.2.2002 απόφαση του 
Υφυπουργού Εσωτερικών Δημ. Διοικ. & Αποκ/σης, έγινε 
δεκτή η από 17.8.1999 αίτηση πολιτογράφησης της αλ¬ 
λογενούς αλλοδαπής ΝΑΤΣΕΒΑ ΓΚΑΜΠΡΙΕΛΑ του 
ΠΑΣΚΑΛ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Λ. Π ΑΠΑΛΗ ΜΑΣ 

-♦- 

Αριθ. 3008 (2) 

Έγκριση του Οργανισμού Εσωτερικής υπηρεσίας 
του Δημοτικού Παιδικού Σταθμού Νεμέας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

Α)Του άρθρου 12Ν.2880/2001(ΦΕΚ 9τ.Α'/30.1.2001) 
«Πρόγραμμα Πολιτεία για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις». 

Β)Του άρθρου 9του Ν. 2503/1997 (ΦΕΚ107/1997τ.Α') «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

Γ) Του άρθρου 12 του Ν. 1188/1981 «Περί κυρώσεως 
του Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αυτό αντικαταστάθηκε 
από τις όμοιές της παρ. 5 του άρθρου 8 του Νόμου 
2307/1995 «Προσαρμογή νομοθεσίας αρμοδιότητας 
Υπουργείου Εσωτερικών στις διατάξεις για τη Νομαρχια¬ 
κή Αυτοδιοίκηση και άλλες διατάξεις». 

Δ) Του Ν. 1431/1984 (ΦΕΚ46/τ.Α'/16.4.1984) «Ρύθμιση 
θεμάτων φορέων, κοινωνικής πρόνοιας - παιδικής προ¬ 
στασίας και άλλες διατάξεις». 

Ε) Του άρθρου 26 παρ. 3 Ν. 2819/2000(ΦΕΚ84/τ.Α'/ 
15.3.2000) «Ίδρυση Εταιρείας “Ολυμπιακό Χωριό 2004” 
προστασία Ολυμπιακών Συμβόλων και σημάτων και άλ¬ 
λες διατάξεις». 

ΣΤ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης», όπως ισχύει με τις τροποποιήσεις του. 

Ζ) Του άρθρου 27 του Ν. 2081/1991 με το οποίο προστέ¬ 
θηκε νέο άρθρο 29Α στο Ν. 1558/1985για τον έλεγχοτων δα¬ 
πανών που προκαλούν οι κανονιστικές διοικητικές πράξεις. 

Η) Των Π. Δ/των 50/2001 (ΦΕΚ39Α75.3.2001) «Καθορι¬ 
σμός των προσόντων διορισμού σε θέσεις φορέων του Δη- 
μόσιουτομέα»,37α/1987(ΦΕΚ11/Α/1987) «Μερική επέκτα¬ 
ση διατάξεων - που ισχύουν για τους Δημοσίους Υπαλλή¬ 
λους και τους υπαλλήλους των άλλων νομικών προσώπων 
δημοσίου δικαίου και στους υπαλλήλους των Ο.Τ.Α και 
προσαρμογή στις ρυθμίσεις του Ν. 1586/1986» και 
22/1990(ΦΕΚ7/Α'/1990) «Μερική επέκταση διατάξεων- που 
ισχύουν για τους Δημοσίους Υπαλλήλους και τους Υπαλ¬ 
λήλους των άλλων Νομικών Προσώπων Δημ. Δικαίου και 
στους υπαλλήλους των Ο.Τ.Α.» όπως ισχύουν κάθε φορά. 

θ) Των άρθρων 26,198και 203 του Δ.Κ.Κ. (Π.Δ. 
410/1995), όπως ισχύουν. 

I) Του αριθμ. 276/85 Π.Δ/τος (ΦΕΚ102/1986τ.Α') «Δυνα¬ 
μικότητα και σύνθεση προσωπικού Κρατικών Παιδικών 
Σταθμών, Ίδρυση Βρεφικών Τμημάτων» και του 92/1989 
Π.Δ/τος (41/1989τ.Α'), με το οποίο τροποποιήθηκε το 
προηγούμενο ως προς τη δυναμικότητα του ανωτέρω 
Παιδικού Σταθμού. 

ΙΑ) Τις αριθμ. 2813/3.6.1987 (ΦΕΚ22/Β71987) και 
Γ2β/5466/5.12.1988 (ΦΕΚ900/Β71988) αποφάσεις των 
Υπουργών Προεδρίας της Κυβέρνησης και Υγείας Πρό¬ 
νοιας και Κοινωνικών ασφαλίσεων σχετικά με την αντι¬ 
στοιχία των οργανικών μονάδων διαφορετικής ονομασίας 
ιδρυμάτων κοινωνικής πρόνοιας εποπτευόμενων από το 
Υπουργείο Υγείας και Πρόνοιας προς τις Διευθύνσεις, 
Τμήματα και αυτοτελή γραφεία και τον καθορισμό των 
κλάδων προϊσταμένων των μονάδων αυτών. 

ΙΒ) Την αριθμ. 30/01 απόφαση του Διοικητικού Συμβουλί¬ 
ου του Δημοτικού Παιδικού Σταθμού Νεμέας περί ψήφισης 
του Οργανισμού Εσωτερικής Υπηρεσίας του Σταθμού και 
τηναριθ. 25/416/01 όμοια του Δημοτικού Συμβουλίου Νε¬ 
μέας, περί παροχής σύμφωνης γνώμης για τον ΟΕΥ αυτόν. 

ΙΓ) Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81 όπωςαντικ/κεμετο 
άρθρο 8 παρ. 4 του Ν. 2307/95 που διατυπώθηκε στην 
αριθ. 2/7/8.2.02 απόφαση αυτού. 

ΙΔ) Την αριθμ. 8832/31.12.97 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ' εντολή του (ΦΕΚ 
551/98, Τ.Β.), αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Παιδικού Σταθμού Νεμέας, ο οποίος έχει ως 
εξής: 

Άρθρο 1 

Το νεοσυσταθέν Ν.Π.Δ.Δ. Δήμου Νεμέας έχει τίτλο 
«ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗΜΟΥ ΝΕΜΕΑΣ» 

Άρθρο 2 

Σκοπός του Δημοτικού Παιδικού Σταθμού είναι να πα¬ 
ρέχει αγωγή στα παιδιά προσχολικής ηλικίας ώστε: 

I. Να τα βοηθήσει να ενταχθούν ομαλά στο Δημοτικό 
Σχολείο. 

II. Νατα βοηθήσει να αναπτυχθούν ολόπλευρα σωματι¬ 
κά, νοητικά συναισθηματικά και κοινωνικά. 

III. Να παρέχει αντισταθμιστική αγωγή εξαλείποντας, 
κατά το δυνατό τις διαφορές που απορρέουν από το πο¬ 
λιτιστικό - οικονομικό-μορφωτικό επίπεδο των γονέων 
τους (παιδιά εργαζομένων, κύρια των οικονομικά ασθενέ¬ 
στερων στρωμάτων). 


IV. Να εξυπηρετεί τους εργαζόμενους γονείς και να 
αποτελεί Κέντρο Κοινωνικής Πολιτικής και Βοήθειας (να 
ευαισθητοποιεί, ενημερώνει και προβληματίζει τους γο¬ 
νείς των παιδιών σε θέματα παιδαγωγικής και παιδικής 
ψυχολογίας). 

Άρθρο 3 

Διάρθρωση υπηρεσιών 

Η Υπηρεσία του Νομικού Προσώπου ΔΗΜΟΤΙΚΟΣ ΠΑΙ¬ 
ΔΙΚΟΣ ΣΤΑΘΜΟΣ ΔΗΜΟΥ ΝΕΜΕΑΣ οργανώνεται σε ένα 
τμήμα με τίτλο ΤΜ Η ΜΑ ΥΠ ΗΡΕΣΙΩΝ ΠΑΙΔΙ ΚΟΥ ΣΤΑΘΜΟΥ. 

Το τμήμα συγκροτείται ως ακολούθως: 

I. Γραφείο Προσχολικής Αγωγής (αυτοτελές) 

II. Γ ραφείο Διοικητικό- Οικονομικό (μη αυτοτελές) 

Άρθρο 4 

Αρμοδιότητες Τμήματος -γραφείων 

Α) Το Τμήμα Υπηρεσιών Παιδικού Σταθμού εποπτεύει, 
συντονίζει και κατευθύνει το παιδαγωγικό έργο του Σταθ¬ 
μού και γενικά μεριμνά για την εύρυθμη λειτουργία του 
σύμφωνα με τον ισχύοντα κανονισμό. 

Β) Το γραφείο Π ροσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του σταθμού. 

Γ) Το γραφείο Διοικητικού - Οικονομικού επιμελείται τις 
πάσης φύσεως διοικητικές - οικονομικές εργασίες του 
Σταθμού. 

Άρθρο 5 

Καθήκοντα Προϊσταμένου Τμήματος 

1. Φροντίζει για την πιστή εφαρμογή της κείμενης Νο¬ 
μοθεσίας, του Κανονισμού Λειτουργίας του Νομικού 
Προσώπου, των εγκυκλίων και οδηγιώντου Δήμου και για 
την πιστή εκτέλεση των αποφάσεων του Δ.Σ. 

2. Προΐσταται όλων των υπαλλήλων του Νομικού Προ¬ 
σώπου ασκώντας όλες τις αρμοδιότητες που ορίζονται 
από τις κείμενες διατάξεις, παρακολουθεί και συντονίζει 
το έργο τους ανάλογα με τις ανάγκες που παρουσιάζο¬ 
νται κάθε φορά. 

3. Συγκαλεί μία φορά το μήνα τουλάχιστον το προσωπι¬ 
κό του Νομικού Προσώπου για συζήτηση και ενημέρωση 
σε γενικότερα θέματα που απασχολούντο Σταθμό και για 
προγραμματισμό νέων δραστηριοτήτων. 

4. Συντάσσει την εμπιστευτική αλληλογραφία του Νομι¬ 
κού Προσώπου καθώς επίσης και την υπόλοιπη αλληλο¬ 
γραφία αυτού, εφόσον για την τελευταία αυτή περίπτωση 
δεν υπηρετεί υπάλληλος του κλάδου Διοικητικού - Οικο¬ 
νομικού, ή υπηρετεί αλλά απουσιάζει ή κωλύεται, υπο¬ 
γράφει δε τα έγγραφα εκείνα για τα οποία έχει εξουσιο¬ 
δοτηθεί από το Δ.Σ. 

5. Τηρείτη σφραγίδα του Νομικού Προσώπου καιτο αρ¬ 
χείο της εμπιστευτικής αλληλογραφίας αυτού. 

6. Παρίσταται στις συνεδριάσεις του Διοικητικού Συμ¬ 
βουλίου ως εισηγητής και εισηγείται κάθε θέμα που αφο¬ 
ρά τη λειτουργία, το προσωπικό, τους γονείς την υλικοτε- 
χνική υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλισθεί η εύρυθμη 
λειτουργία του 

• το παιδαγωγικό υλικό καιτονπάσης φύσεως εξοπλισμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού, εκφέροντας γνώ¬ 
μη γι’ αυτά η οποία καταχωρείται στα πρακτικά. 

7. Κρατεί τα τρία κλειδιά του Νομικού Προσώπου (από 
τα οποία τα δύο παραδίδει καθημερινά σε έναν υπάλληλο 
του κλάδου Βρεφονηπιοκομίας ή Διοικητικού - Οικονομι¬ 
κού καθώς επίσης και σε έναν υπάλληλο από το υπόλοιπο 
προσωπικό που εκτελεί πρωινό ωράριο εργασίας αλλά 
και σε κάθε άλλο υπάλληλο όταν παρίσταται ανάγκη. 

8. Κρατεί το ένα από τα δύο κλειδιά της αποθήκης (το 
άλλο κρατείται από τον υπάλληλο του κλάδου Δ/κού - Οι¬ 
κονομικού και σε περίπτωση που δεν υφίσταται τέτοιος 
υπάλληλος ή κωλύεται ή απουσιάζει, από το νόμιμο ανα¬ 
πληρωτή του προϊσταμένου του τμήματος). 

9. Αναπληρώνει τους παιδαγωγούς όταν αυτοί απου¬ 
σιάζουν ή κωλύονται. 

10. Εποπτεύει, συντονίζει και κατευθύνει το παιδαγωγι¬ 
κό έργο των Νηπιαγωγών. 

11. Είναι αρμόδιος και επιμελείται σε συνεργασία με τους 
παιδαγωγούς του σταθμού για την εφαρμογή των σύγχρο¬ 
νων απόψεων της Παιδαγωγικής και της Ψυχολογίας. 

12. Εγκρίνει και υπογράφει τα αιτήματα του προϊσταμέ¬ 
νου προσχολικής αγωγής που αφορούν ανάγκες του γρα¬ 
φείου του. 

13. Συνεργάζεται αρμονικά με το γραφείο Διοικητικού- 
Οικονομικού στο οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των σκοπώντου. 

14. Επιμελείται για τον εφοδιασμό του Νομικού Προσώ¬ 
που, που πραγματοποιείται από τον υπάλληλο των κλά¬ 
δων Δ/κού - Οικονομικού όσον αφορά τα αναγκαία τρόφι¬ 
μα και λοιπά είδη και υλικά καθώς και για την καλή φύλα¬ 
ξη, συντήρηση και διάθεση αυτών. 

15. Ενημερώνει τον αναπληρωτή Προϊστάμενο Τμήμα¬ 
τος για τα εισερχόμενα κάθε φορά έγγραφα στο Νομικό 
Πρόσωπο, ώστε να μπορεί αυτός να αναπληρώνει τον 
Προϊστάμενο σε περίπτωση απουσίας ή κωλύματος του. 
Ίδια ενημέρωση γίνεται και στο λοιπό προσωπικό του 
Σταθμού όπου τούτο επιβάλλεται. 

16. Συγκαλεί ύστερα από απόφαση του Δ.Σ. συγκέ¬ 
ντρωση γονέων και κηδεμόνων τουλάχιστον δύο φορές 
το χρόνο στην οποία παρευρίσκεται ο ίδιος, ένα από τα 
μέλη του Δ.Σ. και οι υπάλληλοι του Γραφείου Παιδαγω¬ 
γών. Σκοπός της συγκέντρωσης αυτής είναι αφενός μεν η 
ανταλλαγή απόψεων μεταξύ των γονέων - κηδεμόνων και 
διοίκησης του Νομικού Προσώπου για λειτουργικά θέμα¬ 
τα του σταθμού, αφετέρου δε η ενημέρωση των γονέων 
από τους Παιδαγωγούς για τη εξελικτική πορεία των παι¬ 
διών μέσα από την αγωγή καθώς επίσης και την παροχή 
γενικότερων συμβουλών πάνω σε θέματα ψυχοσωματι¬ 
κής ανάπτυξης των παιδιών. 

17. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

18. Τηρεί τα βιβλία της Διοίκησης του Νομικού Προσώ¬ 
που ως εξής: 

• Βιβλίο παρουσίας Προσωπικού 

• Βιβλίο εμπιστευτικού Πρωτοκόλλου 

• Βιβλίο παρατηρήσεων μελών Δ.Σ 

19. Συνυπογράφει με τον υπάλληλο του κλάδου Δ/κού - 
Οικονομικού τα δελτία εισαγωγής πάσης φύσεως υλικού. 

20. Υπογράφει μαζί με τον πρόεδρο του Δ.Σ. τις μισθο- 
δοτικές καταστάσεις των αποδοχών του προσωπικού οι 
οποίες συντάσσονται από τον υπάλληλο του κλάδου 
Δ/κού -Οκονομικού. 

21. Παρακολουθεί και ελέγχει σε τακτά χρονικά διαστή¬ 


ματα τα βιβλία διαχείρισης και διοίκησης καθώς και λοιπά 
παραστατικά στοιχεία τα οποία τηρεί ο υπάλληλος του 
κλάδου Δ/κού - Οικονομικού. 

22. Ασκεί τα καθήκοντα του υπαλλήλου του κλάδου 
Δ/κού - Οικονομικού όταν δεν υφίσταται ή απουσιάζει ή 
κωλύεται ο υπάλληλος και εκτελεί κάθε άλλη Διδακτική - 
Παιδαγωγική εργασία όταν παραστεί έκτακτη ανάγκη. 

23. Όταν δεν υφίσταται Προϊστάμενος Τμήματος ή 
απουσιάζει ή κωλύεται όλα τα παραπάνω καθήκοντα 
ασκούνται από τον νόμιμο αναπληρωτή του. 

24. Κατευθύνειτο προσωπικό καθαριότητος-βοηθητικών 
εργασιών ως προς τη σωματική καθαριότητα των νηπίων. 

25. Επιβλέπει την καθαριότητα του Σταθμού και φροντί¬ 
ζει για τη σωστή λειτουργία του καθώς και για την έγκαι¬ 
ρη παρασκευή του φαγητού. 

26. Συνεργάζεται με τον υπάλληλο του κλάδου Δ/κού - 
Οικονομικού και το Δ.Σ. για την κατάρτιση του ετήσιου 
Προϋπολογισμού εσόδων και εξόδων του Νομικού Προ¬ 
σώπου και του απολογισμού και ισολογισμού αυτού. 

27. Συνυπογράφει με τον Πρόεδρο του Δ.Σ. και τον 
υπάλληλο του κλάδου Δ/κού - Οικονομικού διπλότυπες 
αποδείξεις είσπραξης, χρηματικά εντάλματα, επιταγές 
και γενικά κάθε έγγραφο που αφορά τα έσοδα και έξοδα 
του Νομικού Προσώπου. 

Άρθρο 6 

Καθήκοντα Προϊσταμένου 
Γ ραφείου Προσχολικής αγωγής 

Είναι υπεύθυνος: 

1. Γιατην εύρυθμη λειτουργίατου γραφείου του και την 
τήρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του γραφείου γιατη σω¬ 
στή εκτέλεση των καθηκόντων του. 

4. Εισηγείται στον Προϊστάμενο του Τμήματος τις ανά¬ 
γκες του γραφείου σε προσωπικό και πάσης φύσεως εξο¬ 
πλισμό καθώς και την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού, 
γονέων στις οποίες παρίσταται. 

6. Τηρεί και ενημερώνει καθημερινά τα βιβλία: 

Α) Διδαχθείσης Ύλης Στο βιβλίο αυτό καταχωρούν και 
υπογράφουν καθημερινά ο ίδιος και οι υπάλληλοι του 
κλάδου Βρεφονηπιοκομίας τη διδαχθείσα ύλη. 

Β) Μητρώου νηπίων 

Γ) Παρουσίας νηπίων 

7. Ασκεί ταυτόχρονα όλα τα καθήκοντα των υπαλλήλων 
του κλάδου Βρεφονηπιοκομίας. 

8. Αναπληρώνει τον Προϊστάμενο του Τμήματος σε πε¬ 
ρίπτωση απουσίαςτου και ασκεί άλατα καθήκοντα αυτού. 

9. Προβαίνει σε απογραφή κατ’ έτος του αναλώσιμου 
και μη αναλώσιμου υλικού μαζί με τον Προϊστάμενό του 
και θέτουν αυτόν προς έγκριση στο Δ.Σ. 

Άρθρο 7 

Καθήκοντα Λοιπού Προσωπικού 

Α. Καθήκοντα Βρεφονηπιοκόμων 

1. Αναλαμβάνουν διαδοχικά όλατατμήματα-τάξειςτου 
Νομικού Προσώπου και είναι υπεύθυνοιτωντάξεώντους. 

2. Φροντίζουνγιατη σωστή ψυχοσωματική υγεία και ψυ¬ 
χοκινητική εξέλιξη των νηπίων με πραγματοποίηση ατομι¬ 
κών και συλλογικών προγραμμάτων ανάλογα με την ηλι¬ 
κία τους. 

3. Καταχωρούν και υπογράφουν καθημερινά τη διδα- 
χθείσα ύλη στο σχετικό βιβλίο. 

4. Καταρτίζουντο μηνιαίο και εβδομαδιαίο παιδαγωγικό 
πρόγραμμα και ασκούντο παιδαγωγικό έργο καθ’ όλη τη 
διάρκεια της σχολικής περιόδου, σύμφωνα με τις σύγ¬ 
χρονες παιδαγωγικές και ψυχολογικές θεωρίες. 

5. Σέβονται τις ιδιαιτερότητες και τους ατομικούς ρυθ¬ 
μούς των παιδιών και με υπομονή και στοργή στοχεύουν 
στην ολόπλευρη ανάπτυξη της προσωπικότητάς τους. 

6. Διατηρούν επαφή με τους γονείς και τους ενημερώ¬ 
νουν για τη συμπεριφορά και ψυχοσωματική υγεία των 
παιδιών του τμήματός τους. 

7. Διοργανώνουν πολιτιστικές, ψυχαγωγικές και παιδα¬ 
γωγικές εκδηλώσεις προς όφελος των παιδιών, των γονέ¬ 
ων και του προσωπικού. 

8. Εισηγούνται στον Προϊστάμενο του Τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

9. Επιβλέπουν για την υγιεινή, την καθαριότητα, τον αε¬ 
ρισμό, την θερμοκρασία και την τακτοποίηση του εποπτι¬ 
κού υλικού των αιθουσών διδασκαλίας. 

10. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
αντικείμενο που τους έχει διατεθεί. 

11. Παρακολουθούν την διανομή του φαγητού στα παι¬ 
διά που πραγματοποιείται από το βοηθητικό προσωπικό 
(μαγειρείου και προσωπικό καθαριότητος). 

12. Φροντίζουν τα παιδιά κατά την ώρα του φαγητού. 

13. Βοηθούν τον Προϊστάμενο στην διοικητική και δια¬ 
χειριστική εργασία όταν δεν υπηρετεί Διαχειριστής. 

14. Ενημερώνουν καθημερινά τον Προϊστάμενο για τη 
δύναμη των νηπίων. 

15. Παρίστανται στις συγκεντρώσεις Γονέων και Κηδε- 
μόνωντου Νομικού Προσώπου. 

16. Εκτελούν κάθε άλλη εργασία σε έκτακτη ανάγκη με 
υπόδειξη του Προϊσταμένου του Τμήματος. 

17. Αναπληρώνουν τον Προϊστάμενο σε περίπτωση 
απουσίας του, σύμφωνα μετον Ο.Ε.Υ. 

Β. Καθήκοντα βοηθών βρεφοκόμων - Παιδοκόμων 

1. Φροντίζουν τα νήπια κατά την προσέλευση και απο¬ 
χώρησή τους από το Νομικό Πρόσωπο. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος και συμμετέ¬ 
χουν στο εκπαιδευτικό πρόγραμμα κατόπιν υποδείξεων 
των Βρεφονηπιοκόμων. 

3. Βοηθούν τα νήπια την ώρα του φαγητού, της ξεκού¬ 
ρασης, την ώρα του παιχνιδιού στην αυλή και πάντα με τις 
υποδείξεις των Βρεφονηπιοκόμων. 

4. Βοηθούντα νήπια στην τουαλέτα στο πλύσιμο και στο 
ντύσιμο. 

5. Βοηθούν τα νήπια κατά την ώρα της προετοιμασίας 
για φαγητό (πλύσιμο χεριών -ποδιές-κλπ). 

6. Συνοδεύουν τα νήπια με το σχολικό αυτοκίνητο εφό¬ 
σον υπάρχει. 

7. Εκτελούν κάθε άλλη εργασία με υπόδειξη του Προϊ¬ 
σταμένου. 

Γ. Καθήκοντα Υπαλλήλου Γραφείου Διοικητικού -Οικο¬ 
νομικού 

1. Εκτελεί χρέη Γραμματέα στο Δ.Σ. και καταχωρεί τις 
αποφάσεις που λαμβάνονται από αυτό στο βιβλίο Πρα¬ 
κτικών Συνεδριάσεων του Δ.Σ 


2. Είναι υπεύθυνος για την προμήθεια και τον έγκαιρο 
εφοδιασμό του σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

3. Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του Νομικού Προσώπου. 

4. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

5. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π του προσωπικού. 

6. Συνεργάζεται με τον Προϊστάμενο του τμήματος για 
την κατάρτιση του Προϋπολογισμού, απολογισμού-ισο- 
λογισμού. 

7. Έχει την ευθύνη της τήρησης και ορθής ενημέρωσης 
των διαχειριστικών και λογιστικών βιβλίων που προβλέ- 
πονται από τις κείμενες διατάξεις. 

8. Μεριμνά για τη σύνταξη σχεδίων Προϋπολογισμού 
και Απολογισμού σε συνεργασία μετον Προϊστάμενο πριν 
διαβιβασθούν στο Δ.Σ. του Νομικού Προσώπου. 

9. Είναι υπεύθυνος για την εκτέλεση κάθε εργασίας που 
αφορά θέματα του Προϋπολογισμού, παρακολουθεί την 
πορεία εκτέλεσής του και εισηγείται όταν παρίσταται 
ανάγκη την τροποποίησή του. 

10. Εκδίδει και συνυπογράφει με τον Πρόεδρο και τον 
Προϊστάμενο Τμήματος διπλότυπες αποδείξεις είσπρα¬ 
ξης, επιταγές και γενικά κάθε έγγραφο που αφορά τα 
έσοδα και έξοδα του Νομικού Προσώπου. 

11. Εκδίδει και συνυπογράφει με τον Προϊστάμενο του 
Τμήματος τα Δελτία Εισαγωγής πάσης φύσεως υλικού. 

12. Εκδίδει και συνυπογράφει με το μάγειρα τα Δελτία 
Εξαγωγής τροφίμων. 

13. Εκδίδει και συνυπογράφει με το προσωπικό καθα¬ 
ριότητος τα Δελτία Εξαγωγής υλικού καθαριότητας. 

14. Εκδίδει και συνυπογράφει μετον Πρόεδρο του Δ.Σ. 
και τον Προϊστάμενο Τμήματος τις απαραίτητες επιταγές 
για την πληρωμή των δαπανών 

15. Αναλαμβάνει από τον τηρούμενο λογαριασμό του 
Νομικού Προσώπου στο πιστωτικό κατάστημα τα σχετικά 
χρηματικά ποσά για την τακτοποίηση των πληρωμών. 

16. Πληρώνει χωρίς χρηματικό ένταλμα τις δαπάνες 
που έχουν υπαχθεί στις διατάξεις του άρθρου 38 του 
ΒΔ17/5/-15/6/1959. 

17. Διαχειρίζεται την πάγια προκαταβολή. 

18. Φροντίζει για την έγκαιρη απόδοση των κρατήσεων 
καθώς και για την εκπλήρωση γενικά των υποχρεώσεων 
του Νομικού Προσώπου προς το Δημόσιο και τους ασφα¬ 
λιστικούς φορείς. 

19. Υποβάλλει στο διοικητικό συμβούλιο τον ετήσιο 
απολογισμό. 

20. Καταχωρεί κάθε ημέρα στα διαχειριστικά βιβλία την 
εισαγωγή και εξαγωγή τροφίμων και παντός είδους υλι¬ 
κού που θα εισαχθεί ή θα εξαχθεί στο Νομικό Πρόσωπο. 

21. Όταν δεν υφίσταται υπάλληλοςτου κλάδου Δ/κού - Οι¬ 
κονομικού ή απουσιάζει ή κωλύεται όλα τα παραπάνω κα¬ 
θήκοντα ασκούνται από τον Προϊστάμενο του Τμήματος. 

Δ. Καθήκοντα μάγειρα 

1. Παραλαμβάνει από τον υπάλληλο του κλάδου Δ/κού- 
Οικονομικού ή τον Προϊστάμενο του Τμήματος την ανα¬ 
γκαία ποσότητα τροφίμων και υπογράφει τα σχετικά δελ¬ 
τία εξαγωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο και τις 
ποσότητες που ισχύουν. 

3. Φροντίζει για το σερβίρισμα του πρωινού και μεσημε¬ 
ριανού φαγητού. 

4. Είναι αποκλειστικά υπόλογος για τα μαγειρικά και λοι¬ 
πά είδη εστιάσεως και οφείλει να φροντίζει για την καλή 
συντήρηση και καθαριότητα αυτών, καθώς και του χώρου 
του μαγειρείου, ευθυνόμενος για κάθε απώλεια ή αδικαι¬ 
ολόγητη καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων στον κατάλληλο χώρο αποθήκευ¬ 
σης αυτών και μεριμνά για τη διατήρηση της τάξης καιτης 
καθαριότητας του χώρου αυτού. 

6. Σε όλες τις παραπάνω εργασίες βοηθείται από τον 
υπάλληλο του κλάδου βοηθών μαγειρείου και σε περί¬ 
πτωση έλλειψης αυτού, από υπάλληλο του προσωπικού 
καθαριότητος με υπόδειξη του Προϊσταμένου. 

7. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

8. Σε περίπτωση που δεν υπηρετεί υπάλληλος του κλά¬ 
δου Δ/κού-Οικονομικού και απουσιάζει ο Προϊστάμενος ή 
ο αναπληρωτής αυτού κρατείτο δεύτερο κλειδί της απο¬ 
θήκης. 

9. Όταν δεν υφίσταται υπάλληλοςτου κλάδου μαγείρων 
ή απουσιάζει ή κωλύεται καθήκοντα μαγείρου ασκεί ο 
βοηθός μαγείρου και ελλείψει αυτού καθήκοντα μαγεί¬ 
ρου ασκεί υπάλληλος του προσωπικού καθαριότητος. 

Ε. ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ 

I. Βοηθός μαγείρου 

1. Φροντίζει για τη μεταφορά του φαγητού στα παιδιά 
καθώς και τη συγκέντρωση των ειδών εστιάσεως μετά το 
τέλος του φαγητού και τη μεταφορά τους στο μαγειρείο. 

2. Βοηθά το μάγειρα στην προετοιμασία του φαγητού, 
στον καθαρισμό των σκευών εστιάσεως και στα λοιπά κα- 
θήκοντά του. Σε περίπτωση απουσίας αυτού, τον αντικα¬ 
θιστά. 

3. Εκτελεί κάθε άλλη εργασία, όταν υπάρχει ανάγκη με 
υπόδειξη του Προϊσταμένου. 

4. Όταν δεν υφίσταται υπάλληλος του κλάδου βοηθών 
μαγείρων ή απουσιάζει ή κωλύεται καθήκοντα βοηθού μα¬ 
γειρείου ασκεί υπάλληλοςτου προσωπικού καθαριότητος. 

II Προσωπικό καθαριότητος 

1. Εκτελεί τις εργασίες καθαριότητος όλων των εσωτε¬ 
ρικών και εξωτερικών χώρων του Νομικού Προσώπου 
εκτός εκείνων του μαγειρείου καιτης αποθήκης του. 

2. Παραλαμβάνει από τον υπάλληλο του κλάδου Δ/κού - 
Οικονομικού ή τον Προϊστάμενο Τμήματος την αναγκαία 
ποσότητα ειδών καθαριότητος και υπογράφει τα σχετικά 
δελτία εξαγωγής. 

3. Είναι αποκλειστικά υπόλογο για το γενικό ιματισμό 
του Νομικού Προσώπου που παραλαμβάνουν από τον 
υπάλληλο του κλάδου Δ/κού - Οικονομικού ή τον Προϊ¬ 
στάμενο του Τμήματος και οφείλει να μεριμνά για την κα¬ 
λή συντήρηση, καθαριότητα και φύλαξη αυτού στον κα¬ 
τάλληλο χώρο αποθήκευσης, ευθυνόμενο για κάθε απώ¬ 
λεια ή καταστροφή αυτού. 

4. Φροντίζει για την τακτοποίηση των προμηθευόμενων 
ειδών καθαριότητος στον κατάλληλο χώρο αποθήκευσής 
τους. 

5. Βοηθά τα νήπια την ώρατης προετοιμασίας για το φα- 
γητό(πλύσιμο χεριών, ποδιές κ.λ.π.) 


6. Φροντίζει για την διανομή του φαγητού και παρευρί- 
σκεται στην τραπεζαρία κατά τη ώρα του φαγητού, βοη¬ 
θά δετά νήπια κατά τη διάρκεια του φαγητού. 

7. Φροντίζει μετά το τέλος του φαγητού για τη καθαριό¬ 
τητα των νηπίων. 

8. Φροντίζει επιμελώς για την καθαριότητα του χώρου 
της τραπεζαρίας πριν και μετά το φαγητό καθώς και των 
επίπλων αυτής. 

9. Βοηθά τα νήπια κατά την προετοιμασία αποχώρησής 
τους και παρευρίσκεται υποχρεωτικά μαζί με τον παιδα¬ 
γωγό στην αποχώρηση των νηπίων. 

10. Σε περίπτωση ασθένειας ή κωλύματοςτου μαγείρου 
και μη υπάρχοντος άλλου υπαλλήλου του ίδιου κλάδου 
εκτελεί τα καθήκοντα αυτού εκ περιτροπής με υπόδειξη 
του Προϊσταμένου. 

11. Βοηθά το μάγειρα στη προετοιμασία του φαγητού 
σε περίπτωση που δεν υπάρχει βοηθός. 

12. Επιμελείταιτης καθαριότητος των παιδιών στηντου- 
αλέτα (τα αλλάζει αν λερωθούν ή κάνουν εμετό κ.λπ.). 

13. Των ειδών καθαριότητος (ηλεκτρικά είδη καθαριό¬ 
τητος κ.λπ. σκεύη) ευθυνόμενος για κάθε απώλεια ή αδι¬ 
καιολόγητη καταστροφή του. 

14. Εκτελεί κάθε άλλη εργασία με υπόδειξη του Προϊ¬ 
σταμένου του. 

ΣΤ. ΟΔΗΓΟΣ ΑΥΤΟΚΙΝΗΤΟΥ 
Μεταφέρει: 

1) Το προσωπικό στον παιδικό σταθμό. 

2) Τα φιλοξενούμενα νήπια από το σπίτι τους στον Παι¬ 
δικό Σταθμό και τανάπαλιν. 

3) Τις διάφορες προμήθειες κ.λπ. 

4) Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου του. 

Άρθρο 8 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΝΗΠΙΑΓΩΓΩΝ 
Θέσεις: Μία (1) 

Βαθμός Δ'-Α' 

2. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: Τρεις (3) 

Βαθμός Δ'-Α' 

3. ΚΛΑΔΟΣ ΤΕ ΔΙΟΙΚΗΤΙΚΟΣ -ΛΟΓΙΣΤΙΚΟΣ 
Θέσεις: Μία (1) 

Βαθμός Δ'-Α' 

4. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

Θέσεις: Δύο (2) 

Βαθμός Δ'-Α' 

5. ΚΛΑΔΟΣ ΔΕ29 ΟΔΗΓΩΝ 
Θέσεις: Μία (1) 

Βαθμός Δ'-Α' 

6. ΚΛΑΔΟΣ ΔΕ32 ΜΑΓΕΙΡΩΝ 
Θέσεις: Μία (1) 

Βαθμός Δ'-Α' 

7. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις: Μία (1) 

Βαθμός Ε'-Β' 

8. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις: Δύο (2) 

Βαθμός Ε'-Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΠΕ ΝΗΠΙΑΓΩΓΩΝ (προσωρινός) 

Θέσεις: Μία (1) 

2. ΤΕ ΝΗΠΙΑΓΩΓΩΝ (προσωρινός) 

Θέσεις: Μία (1) 

3. ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις: Μία (1) 

ΥΕ 14 ΜΑΓΕΙΡΩΝ 
θέσεις: Μία (1) 

ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
θέσεις:Μία (1) 

Οι ανωτέρω προσωποπαγείς θέσεις που καταλαμβάνο¬ 
νται από τους ήδη υπηρετούντες υπαλλήλους θα καταρ- 
γηθούν με την καθ' οιονδήποτε τρόπο αποχώρησής των 
απάτην υπηρεσία και έχουν προβλεφθεί στις τακτικές θέ¬ 
σεις που αναφέρονται πιο πάνω. 

Γ ΕΠΟΧΙΑΚΟ ΠΡΟΣΩΠΙΚΟ 
θέσεις: Δύο (2) 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύ μφωνα με τις διατάξεις του άρθρου 
35 Ν. 2646/1998. 

Άρθρο 9 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ νηπιαγωγών (προσωρινός) καιΤΕ Βρεφονη- 
πιοκομίας ως προϊστάμενοι του τμήματος Παιδικού Σταθ¬ 
μού καθώς και του γραφείου Προσχολικής αγωγής επιλέ¬ 
γονται από τους κλάδους ΠΕ Νηπιαγωγών (προσωρινός), 
ΤΕ Νηπιαγωγών (προσωρινός), ΤΕ Βρεφονηπιοκομίας και 
ΤΕ9 Βρεφονηπιοκομίας. 

Μετά την κατάργηση των προσωποπαγών θέσεων για 
την επιλογή προϊσταμένων τμήματος και γραφείων εφαρ¬ 
μόζονται οι σχετικές κατά νόμο διατάξεις. 

Προϊστάμενος του γραφείου Διοικητικού - Οικονομικού 
επιλέγεται υπάλληλος του κλάδου ΠΕΙ Διοικητικού - Οι¬ 
κονομικού, ΤΕ17 Διοικητικού-Λογιστικού και ΔΕΙ Διοικη¬ 
τικού -Λογιστικού. 

Άρθρο 10 

Προσόντα διορισμού υπαλλήλων 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 11 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεων 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στο Τμήμα Υπηρεσιών 
Παιδικού Σταθμού γίνεται πάντοτε με απόφαση του Προ¬ 
έδρου του Δ.Σ.του Ν.Π.Δ.Δ. ανάλογα με τις ανάγκες της 
υπηρεσίας, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα κατά την οποία 


κατανομή θα εξετάζονται και τυχόν ειδικές ανάγκες των 
υπαλλήλων (μητέρες ανήλικων τέκνων, έγκυες γυναίκες, 
τόπος διαμονής κ.λπ.). 

Ο Προϊστάμενος του Τμήματος ορίζεται πάντοτε με 
απόφαση Προέδρου του Δ.Σ. κρινόμενος από το αρμόδιο 
υπηρεσιακό Συμβούλιο και σε περίπτωση απουσίας του ή 
κωλύματος του αναπληρώνεται από τον κατά βαθμό αρ¬ 
χαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπομένη από τον παρόντα οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του ανωτέρω Οργανισμού Εσωτερικής 
Υπηρεσίας προκαλείται δαπάνη σε βάρος του προϋπολο¬ 
γισμού του οικονομικού έτους 2002 ο οποίος ενισχύεται 
από τους ΚΑΠ, τροφεία κ.λπ ύψους 205.429 ΕΥΡΩ περί¬ 
που εφ’ όσον προσληφθούν όλοι και για τα επόμενα οικο¬ 
νομικά έτη το ύψος της δαπάνης δεν μπορεί να προσδιο¬ 
ριστεί επακριβώς. 

Για κάθε θέμα που δεν καλύπτεται ρητά από τον παρό¬ 
ντα Οργανισμό Εσωτερικών Υπηρεσιών θα ισχύει ο σχετι¬ 
κός κατά περίπτωση νόμος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 1 Μαρτίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
ΙΩΑΝΝΗΣ ΒΟΡΤΕΛΙΝΟΣ 

-♦- 

(3) 

Τροποποίηση της 151 /21.9.2000 (ΦΕΚ1492/Β) απόφασης 
του Ο.Κ.Χ.Ε. σχετικά με τον τόπο υποβολής Ενστάσε¬ 
ων - τοπική αρμοδιότητα και τρόπο λειτουργίας Πρω¬ 
τοβάθμιας Επιτροπής Ενστάσεων - αμοιβή μελών και 
γραμματέων Επιτροπής και επέκταση της εφαρμογής 
της στις Δευτεροβάθμιες Επιτροπές. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ ΚΤΗ¬ 
ΜΑΤΟΛΟΓΙΟΥ ΚΑΙ ΧΑΡΤΟΓΡΑΦΗΣΕΩΝ ΕΛΛΑΔΑΣ 
(Ο.Κ.Χ.Ε.) 

Αριθμός Πράξης 156/3/6.2.2002 Δ.Σ. 

Έχοντας υπόψη: 

1. Τις διατάξεις του άρθρου 6 παρ. 1 και 3, του άρθρου 
7 παρ. 4, του άρθρου 10 παρ. 6 και του άρθρου 13α παρ. 
1 του Ν. 2308/95 «Κτηματογράφηση για τη δημιουργία 
Εθνικού Κτηματολογίου. Διαδικασία έως τις πρώτες εγ¬ 
γραφές στα Κτηματολογικά Βιβλία και άλλες διατάξεις» 
(ΦΕΚ 114/Α'/15.6.1995 και ΦΕΚ 275/Α73.12.1998). 

2. Τις διατάξεις των άρθρων 13,14 και 15 του Ν. 2690/99 
«Κύρωση του Κώδικα Διοικητικής Διαδικασίας και άλλες 
διατάξεις» (ΦΕΚ 45/Α79.3.1999). 

3. Την υπ’ αριθ. 145/1/19.5.1999 (ΦΕΚ 1070/Β) απόφαση 
του Ο.Κ.Χ.Ε «Τόπος υποβολής Ενστάσεων - Τοπική αρμο¬ 
διότητα και τρόπος λειτουργίας Πρωτοβάθμιας Επιτροπής 
Ενστάσεων - Αμοιβή μελών και γραμματέων Επιτροπής». 

4. Την υπ’αριθ. 151/21.9.2000 (ΦΕΚ 1492/Β) απόφαση του 
Ο.Κ.Χ.Ε. με την οποία τροποποιείται η προηγούμενη υπ’ 
αριθ. 145/1/19.5.1999 (ΦΕΚ 1070/Β) απόφαση του Ο.Κ.Χ.Ε. 

5. Την Πρόταση της ΚΤΗΜΑΤΟΛΟΓΙΟ Α.Ε., που περιέ- 
χεται στο υπ’ αριθ. 107/17/01/2002 Πρακτικό του Δ.Σ. της, 
προς το Δ.Σ. του Ο.Κ.Χ.Ε. με την οποία εισηγείται τηντρο- 

ποποίηση της υπ’ αριθ. 151/21.9.2000 απόφασης του 
Ο.Κ.Χ.Ε. 

6. Το γεγονός ότι από την τροποποίηση της απόφασης 
αυτής δεν προκαλείται πρόσθετη δαπάνη σε βάρος του 
προϋπολογισμού του Ο.Κ.Χ.Ε., αποφασίζει: 

Τροποποιείται η υπ’ αριθ. 151/21.9.2000 απόφαση του 
Ο.Κ.Χ.Ε., η εφαρμογή της επεκτείνεται και στις Δευτερο¬ 
βάθμιες Επιτροπές και παρατίθεται σε ενιαίο κείμενο ως 
εξής: 

Άρθρο 1 

1. Οι κατά τα άρθρα 6 και 10 του Ν. 2308/95 ενστάσεις 
και προσφυγές υποβάλλονται στον τόπο της πρώτης και 
δεύτερης ανάρτησης αντίστοιχα, όπως ορίζεται ειδικότε¬ 
ρα με την εκάστοτε ανακοίνωση του Ο. Κ.Χ. Ε. για την πρώ¬ 
τη και δεύτερη ανάρτηση. 

2. Οι Πρωτοβάθμιες και Δευτεροβάθμιες Επιτροπές 
των άρθρων 7 και 10 του Ν. 2308/1995 συγκροτούνται με 
αποφάσεις του Ο.Κ.Χ.Ε. Με τις ίδιες αποφάσεις ορίζεται 
η κατά τόπον αρμοδιότητα κάθε Επιτροπής. 

3. Ο Πρόεδρος και τα μέλη κάθε Επιτροπής υποχρεού- 
νται να απέχουν της εξέτασης ένστασης ή προσφυγής, 
εφ’ όσον συντρέχουν λόγοι εξαιρέσεως του άρθρου 52 
Κ.Πολ.Δ. που εφαρμόζεται αναλογικά. 

Άρθρο 2 

1. Οι ενστάσεις και οι προσφυγές διαβιβάζονται από τον 
Ο.Κ.Χ.Ε. στον Πρόεδρο κάθε Επιτροπής κατανεμημένες 
σε ομάδες με τρόπο που να διευκολύνεται το έργο της Επι¬ 
τροπής, συνοδεύονται από σχετικό υπόμνημα και από πί¬ 
νακες ανά ομάδα ενστάσεων ή προσφυγών που αντιστοι¬ 
χούν σε μία συνεδρίαση κατά την οποία και εξετάζονται. 

2. Μέσα σε οκτώ ημέρες από την παράδοση στις Επι¬ 
τροπές των φακέλωντων ενστάσεων καιτων προσφυγών, 
ο Πρόεδρος της Επιτροπής ορίζει τον χώρο συνεδριάσε¬ 
ων καθώς και το χρόνο εξέτασης του κάθε πίνακα ξεχωρι¬ 
στά και τοιχοκολλά τους πίνακες, οι οποίοι περιέχουν 
πρόσκληση για την παράσταση των ενισταμένων και των 
προσφευγόντων στη συζήτηση, με μνεία του τόπου και 
του χρόνου της συζήτησης των ενστάσεων και των προ¬ 
σφυγών. Η τοιχοκόλληση των πινάκων αυτών γίνεται στο 
κατάστημα στο οποίο συνεδριάζει κάθε Επιτροπή, στο 
δημοτικό ή κοινοτικό κατάστημα της υπό κτηματογράφη- 
ση περιοχής, καθώς και στον τόπο της ανάρτησης. Η τοι¬ 
χοκόλληση γίνεται δέκατουλάχιστονημέρες πριν από την 
οικεία συνεδρίαση και επέχει θέση κλητεύσεως των ενι- 
σταμένων και των προσφευγόντων στους οποίους αφο¬ 
ρά. Ο Γραμματέας μπορεί κατ’ εντολήν της Επιτροπής να 
ειδοποιεί τους ενισταμένους ή προσφεύγοντες και με κά¬ 
θε άλλο πρόσφορο μέσο για τον τόπο και χρόνο συζήτη¬ 
σης της ενστάσεως ή της προσφυγής τους. Η Επιτροπή 
δια του γραμματέως της, δέκα τουλάχιστον ημέρες πριν 
από τη συνεδρίαση, καλεί να παραστούν στη συζήτηση 
των ενστάσεων ή των προσφυγών και εκείνους των οποί¬ 
ων δικαιώματα θίγονται, κατά την κρίση της, από το πε¬ 
ριεχόμενο της ενστάσεως ή της προσφυγής. Οι θίγόμενοι 
έχουν και αυτοτελώς δικαίωμα παρεμβάσεως, που ασκεί¬ 
ται και με προφορική δήλωση κατά τη συζήτηση. Η κατά 
τα ως άνω κλήτευση των θιγομένων ή των νομίμως διορι¬ 
σμένων αντικλήτωντους γίνεται με κάθε πρόσφορο μέσο, 
ιδίως με τηλεφωνική ή τηλεγραφική πρόσκληση ή απο¬ 
στολή τηλεομοιοτύπου (ΐαχ) και βεβαιώνεται από το γραμ¬ 


ματέα με ενυπόγραφη και χρονολογημένη σημείωση κά¬ 
τω από το έγγραφο της ενστάσεως ή της προσφυγής. 

3. Η Επιτροπή λαμβάνει υπόψη το σχετικό υπόμνημα και 
κάθε αποδεικτικό μέσο κατά την κρίση της, στα οποία 
μπορεί να περιλαμβάνονται και ένορκες βεβαιώσεις μαρ¬ 
τύρων ενώπιον ειρηνοδίκη ή συμβολαιογράφου και αυτο¬ 
πρόσωπη εξέταση των ενδιαφερομένων. Ενώπιον της 
Επιτροπής είναι δυνατή η εξέταση ενός μόνο μάρτυρα για 
κάθε ενδιαφερόμενο. Σε εξαιρετικές περιπτώσεις μπορεί 
η Επιτροπή, με ομόφωνη απόφασή της, να επιτρέψει την 
εξέταση και δεύτερου μάρτυρα. Η Επιτροπή μπορεί και 
αυτεπαγγέλτως να αναζητήσει από δημόσιες αρχές (κρα¬ 
τικές, Ο.Τ.Α., Ν.Π.Δ.Δ.) ή και από τρίτους όλα τα στοιχεία 
που κρίνει αναγκαία για το σχηματισμό της κρίσης της. Η 
άρνηση ενδιαφερομένου να προσκομίσει αποδεικτικό 
στοιχείο που ζήτησε η Επιτροπή εκτιμάται ελευθέρως. 

4. Η Επιτροπή περατώνει την εξέταση των ενστάσεων 
και των προσφυγών που παραδίδονται κάθε φορά, μέσα 
σε προθεσμία δύο (2) μηνών από την παράδοση. Η προ¬ 
θεσμία αυτή δύναται να παραταθεί, σύμφωνα με την παρ. 
5 του άρθρου 7 του Ν. 2308/1995. 

Άρθρο 3 

1. Ο Γ ραμματέας της Επιτροπής, και ο αναπληρωτής 
του διορίζονται με πράξη του Προέδρου της Επιτροπής, 
η οποία γνωστοποιείται στον Ο.Κ.Χ.Ε. 

2. Η Επιτροπή συνεδριάζει τουλάχιστον δύο φορές την 
εβδομάδα, όταν είναι παρόντα όλα τα τακτικά μέλη της 
και, σε περίπτωση κωλύματος ή απουσίας τους, τα ανα¬ 
πληρωματικά. Μέλος που κωλύεται να παραστεί ειδοποι¬ 
εί αμελλητί τον γραμματέα της Επιτροπής, ο οποίος ειδο¬ 
ποιεί αμέσωςτο αναπληρωματικό μέλος. Οι συνεδριάσεις 
γίνονται, κατά προτίμηση, τις μεταμεσημβρινές ώρες. 

3. Κατά τη συνεδρίαση της Επιτροπής τηρούνται συνο¬ 
πτικά πρακτικά από τον γραμματέα, τα οποία επικυρώνο¬ 
νται από τον Π ρόεδρο της Επιτροπής και φέρουν την υπο¬ 
γραφή του Προέδρου και του γραμματέως. Για την υπο¬ 
βοήθηση του έργου του γραμματέως κατά την τήρηση 
των πρακτικών, επιτρέπεται η χρήση μαγνητοφώνου ή άλ¬ 
λου κατάλληλου κατά την κρίση της Επιτροπής μέσου. 

4. Οι αποφάσεις της Επιτροπής καταχωρίζονται σε ειδικό 
έντυπο που διατίθεται από τον Ο.Κ.Χ.Ε., περιέχουν συνο¬ 
πτική αιτιολογία και παραδίδονται τμηματικά καιανάπίνακα 
ενστάσεων ή προσφυγών απάτην Επιτροπή στον Ο.Κ.Χ.Ε. 

5. Με ευθύνη του Προέδρου της Επιτροπής συμπληρώ¬ 
νεται Στατιστικό Δελτίο για κάθε πίνακα ενστάσεων ή προ¬ 
σφυγών χωριστά και αποστέλλεται ανά δεκαπενθήμερο 
στον Ο.Κ.Χ.Ε. σε ειδικό έντυπο που διατίθεται στην Επι¬ 
τροπή από τον Ο.Κ.Χ.Ε. 

6. Η αμοιβή ορίζεται ανά πίνακα ενστάσεων ή προσφυ¬ 
γών και μέχρις εξαντλήσεώςτου, για μεντον Πρόεδρο σε 
Ευρώ 175, για δε καθένα από τα λοιπά μέλη σε Ευρώ 145 
και για τον γραμματέα σε Ευρώ 85. Ο Πρόεδρος της Επι¬ 
τροπής βεβαιώνει για τη συμμετοχή των τακτικών ή ανα¬ 
πληρωματικών μελών και του γραμματέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος 
Γ. ΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




